ai4bharat/Pralekha huggingface dataset:
প্রধানমন্ত্রীরদপ্তর
শ্রী সিদ্ধেশ্বর স্বামীর প্রয়াণে প্রধানমন্ত্রীর শোক প্রকাশ
নয়াদিল্লি, ০২ জানুয়ারি, ২০২৩
প্রধানমন্ত্রী শ্রী নরেন্দ্র মোদী শ্রী সিদ্ধেশ্বর স্বামীজীর প্রয়াণে গভীর শোক প্রকাশ করেছেন। প্রধানমন্ত্রী বলেছেন, শ্রী সিদ্ধেশ্বর স্বামীজী তাঁর নিরলস সমাজসেবার জন্য স্মরণীয় হয়ে থাকবেন।
এক ট্যুইট বার্তায় প্রধানমন্ত্রী বলেছেন, “পরমপূজ্য শ্রী সিদ্ধেশ্বর স্বামীজী তাঁর নিরলস সমাজসেবার জন্য স্মরণীয় হয়ে থাকবেন। সকলের যাতে ভালো হয়, তা নিশ্চিত করতে তিনি কাজ করে গেছেন। বিদগ্ধ এই মানুষটিকে সকলে শ্রদ্ধা করতেন। শোকের এই মুহূর্তে তাঁর অগণিত ভক্তদের আমি সমবেদনা জানাই। ওঁ শান্তি”!
PG/CB/SB
(
নির্বাচনকমিশন
চতুর্থ পর্যায়ের নির্বাচনে ৯৮% বুথে কেন্দ্রীয় বাহিনী মোতায়েনের সম্ভাবনা
লোকসভা নির্বাচনের তৃতীয় দফায় পশ্চিমবঙ্গে ভোটদানের হার প্রায় ৭৯% বলে জানিয়েছেন রাজ্যের মূখ্য নির্বাচনী আধিকারিক
কলকাতা, ২৩ এপ্রিল, ২০১৯
দেশজুড়ে আজ লোকসভা নির্বাচনের তৃতীয় পর্যায়ে ১৩টি রাজ্য এবং ২ টি কেন্দ্রশাসিত অঞ্চলের ১১৬টি আসনের মধ্যে এ রাজ্যের ৫টি লোকসভা কেন্দ্রে ভোট নেওয়া হয়েছে। বিকেল ৫টা পর্যন্ত পশ্চিমবঙ্গে ভোটদানের হার ছিল ৭৮.৯৭ শতাংশ। এই সময়ে বালুরঘাটে ৮০.৯৮%, মালদা উত্তরে ৭৬.৪৩, মালদা দক্ষিণে ৭৭.৪৫, জঙ্গি পুরে ৭৮.৫৮ এবং মুর্শিদাবাদে ৮১.৪১ শতাংশ ভোট পড়েছে। সার্ভিস ভোটার সহ মোট ৮০ লক্ষ ৩৪ হাজার ৬৫০ জন তাঁদের ভোটাধিকার প্রয়োগ করেছেন। পশ্চিমবঙ্গের মুখ্য নির্বাচনী আধিকারিক ডঃ আরিজ আফতাব এক সাংবাদিক সম্মেলনে জানিয়েছেন, বিক্ষিপ্ত কিছু ঘটনা ছাড়া আজকের ভোটগ্রহণ ছিল শান্তিপূর্ণ। মুর্শিদাবাদের ভগবানগোলা ব্লকের একটি ভোটগ্রহণ কেন্দ্রের বাইরে গোষ্ঠী সংঘর্ষে একজনের মৃত্যু হয়েছে। এছাড়া এক ভোটকর্মী কাউকে কিছু না জানিয়ে তাঁর বাড়ি চলে যান, সেখানেই তাঁর অস্বাভাবিক মৃত্যুর খবর পাওয়া গেছে। তিনি আরো জানান, আগামী ২৯শে এপ্রিল, চতুর্থ পর্যায়ের নির্বাচনে ৯৮ শতাংশ বুথেই কেন্দ্রীয় বাহিনী মোতায়েন থাকবে।
সাংবাদিক সম্মেলনে ডঃ আফতাবের সঙ্গে উপস্থিত ছিলেন পশ্চিমবঙ্গ পুলিশের অতিরিক্ত মহা নির্দেশক , শ্রী এস এন গুপ্তা। তিনি জানিয়েছেন, বিক্ষিপ্ত কয়েকটি ঘটনায় ৯ জন আহত হয়েছেন। ২৩১ জনকে গ্রেপ্তার করা হয়েছে। এদের মধ্যে সাতজনকে নির্দিষ্ট কারণে গ্রেপ্তার করা হয়। এই সব ঘটনায় চারটি এফ আই আর দায়ের করা হয়েছে। তিনটি বোমা উদ্ধার করা হয়েছে।
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ০৩ জানুয়ারি, ২০২২
(দেশ জুড়ে টিকাকরণ অভিযানে এ পর্যন্ত ১৪৫ কোটি ৬৮ লক্ষ টিকা দেওয়া হয়েছে।
দেশে সক্রিয় সংক্রমিতের সংখ্যা বর্তমানে ১ লক্ষ ৪৫ হাজার ৫৮২।
দেশে করোনায় আক্রান্তের হার মোট আক্রান্তের ১ শতাংশের নীচে নেমে বর্তমানে ০.৪২ শতাংশ।
কোভিড মুক্তের হার বর্তমানে ৯৮.২ শতাংশ।
দেশে গত ২৪ ঘণ্টায় সুস্থ হয়েছেন ১০ হাজার ৮৪৬ জন। এর ফলে, সুস্থ হয়ে উঠেছেন ৩ কোটি ৪২ লক্ষ ৯৫ হাজার ৪০৭।
দেশে গত ২৪ ঘণ্টায় নতুন করে আক্রান্ত ৩৩ হাজার ৭৫০ জন।
দৈনিক সংক্রমণের হার ৩.৮৪ শতাংশ।
সাপ্তাহিক সংক্রমণের হার ১.৬৮ শতাংশ।
এখনও পর্যন্ত নমুনা পরীক্ষা হয়েছে ৬৮ কোটি ৯ লক্ষ।
সারা দেশে কোভিডের নত্যুন ভ্যারিয়েন্ট ওমিক্রণে আক্রান্ত হয়েছেন ১ হাজার ৭০০ জন। এর মধ্যে সুস্থ হয়েছেন ৬৩৯ জন। পশ্চিমবঙ্গে ওমিক্রণে আক্রান্তের সংখ্যা ২০। এর মধ্যে সুস্থ হয়েছেন ২ জন। আন্দামান ও নিকোবর দ্বীপপুঞ্জে ২ জন ওমিক্রণে সংক্রমিত হয়েছেন।
CG/CB/SB
বৈদ্যুতিন ও তথ্যপ্রযুক্তি মন্ত্রক
বৈদ্যুতিন ও তথ্য প্রযুক্তি মন্ত্রী শ্রী অশ্বিনী বৈষ্ণব টেক কনক্লেভ ২০২২ – এর উদ্বোধন করবেন
নয়াদিল্লি, ০২ মার্চ, ২০২২
কেন্দ্রের ডিজিটাল উদ্যোগের সঙ্গে ন্যাশনাল ইনফরমেটিক্স সেন্টার  চার দশক ধরে যুক্ত রয়েছে। দীর্ঘ দিন ধরে এই সংস্থা দেশের বিভিন্ন প্রান্তে তথ্য যোগাযোগ প্রযুক্তির পরিকাঠামো গড়ে তুলেছে। এছাড়াও, সরকারি কাজে ব্যবহৃত ডিজিটাল প্ল্যাটফর্ম তৈরি করা ও নাগরিকদের স্বয়ংক্রিয়ভাবে বৈদ্যুতিন পদ্ধতিতে নানা পরিষেবা দিতে এনআইসি সাহায্য করে। তথ্য প্রযুক্তি ক্ষেত্রে প্রযুক্তির প্রতিনিয়ত মানোন্নয়ন ঘটে চলেছে। এনআইসি সরকারি কর্মচারীদের এই পরিবর্তনগুলি সম্পর্কে অবহিত করে থাকে।
এনআইসি অত্যাধুনিক প্রযুক্তিগুলির বিষয়ে আলোচনা করার জন্য টেক কনক্লেভের আয়োজন করেছে। এই প্রযুক্তি ব্যবহার করে বৈদ্যুতিন পদ্ধতিতে প্রশাসনিক কাজকর্ম করা হয়। এবারের টেক কনক্লেভের মূল ভাবনা – ‘ডিজিটাল সরকারের জন্য অত্যাধুনিক প্রযুক্তি’। তৃতীয় এনআইসি টেক কনক্লেভ ২০২২ – এর উদ্বোধন করবেন কেন্দ্রীয় বৈদ্যুতিন ও তথ্য প্রযুক্তি এবং রেল ও যোগাযোগ মন্ত্রী শ্রী অশ্বিনী বৈষ্ণব। এনআইসি আয়োজিত দু’দিনের কনক্লেভ তেসরা ও চৌঠা মার্চ নতুন দিল্লির বিজ্ঞান ভবনে অনুষ্ঠিত হবে। অনুষ্ঠানে দক্ষতা বিকাশ, শিল্পোদ্যোগ, বৈদ্যুতিন ও তথ্য প্রযুক্তি দপ্তরের প্রতিমন্ত্রী শ্রী রাজীব চন্দ্রশেখর সম্মানিত অতিথি হিসাবে উপস্থিত থাকবেন। এই কনক্লেভে বৈদ্যুতিন ও তথ্য প্রযুক্তি মন্ত্রকের সচিব ছাড়াও কেন্দ্র ও রাজ্য সরকারগুলির প্রতিনিধিরা উপস্থিত থাকবেন।
কনক্লেভে তথ্য প্রযুক্তি শিল্পের বিশেষজ্ঞরা কৃত্রিম মেধা, ডেটা অ্যানালিটিক্স, অত্যাধুনিক ডেটাবেস সলিউশন, সাইবার নিরাপত্তা, ক্লাউড প্রযুক্তির ভবিষ্যৎ এবং বৈদ্যুতিন পদ্ধতিতে প্রশাসনিক কাজ চালানোর বিভিন্ন পন্থা-পদ্ধতি নিয়ে আলাপ-আলোচনা করবেন। বিভিন্ন সংস্থার ব্যবহৃত প্রযুক্তি নিয়ে আলাপ-আলোচনার মাধ্যমে উন্নত পদ্ধতি সম্পর্কে ধারণা তৈরি হবে। এছাড়াও, অত্যাধুনিক প্রযুক্তি ও ডিজিটাল জগতের নতুন নতুন সংস্কার নিয়ে সংশ্লিষ্ট সকলে মতবিনিময় করবেন।
CG/CB/SB
(Visitor Counter : 203
বিজ্ঞানওপ্রযুক্তিমন্ত্রক
জাতীয় বিজ্ঞান প্রযুক্তি ও উদ্ভাবনী নীতি'র খসড়ার বিষয়ে ভারতের প্রথমসারির চিন্তনশীল ব্যক্তিত্বরা তাদের চিন্তা ভাবনা ও দৃষ্টি ভঙ্গি ব্যক্ত করেছেন
নতুন দিল্লি,২৪ জানুয়ারি,২০২১
পঞ্চম জাতীয় বিজ্ঞান প্রযুক্তি ও উদ্ভাবনী নীতি'এর খসড়াকে আরও শক্তিশালী করে তোলার জন্য বিভিন্ন শাখার শীর্ষস্থানীয় বিশেষজ্ঞ এবং চিন্তনশীল ব্যক্তিত্বরা তাদের চিন্তা ভাবনা ও দৃষ্টি ভঙ্গি ব্যক্ত করেছেন।
আলোচনায় ভারত সরকারের মুখ্য বিজ্ঞান উপদেষ্টা অধ্যাপক কে বিজয় রাঘবন জানান গত কয়েক বছরে প্রযুক্তি ক্ষেত্রে আমূল পরিবর্তন সহ ডিজিটাল বিপ্লব ঘটেছে। ভবিষ্যতের দিকে তাকিয়ে দেশের প্রয়োজনে বিভিন্ন বিষয় এসটিআইপি নীতি'র মধ্যে অন্তর্ভুক্ত করা দরকার বলে মন্তব্য করেন তিনি।
বিজ্ঞান ও প্রযুক্তি দফতরের সচিব অধ্যাপক আশুতোষ শর্মা বলেছেন, ভবিষ্যতের প্রস্তুতির জন্য রাজ্যগুলিকে কেন্দ্রের সঙ্গে সমন্বয় রাখা প্রয়োজন এবং তাদের সমস্যা সমাধানে বিজ্ঞান, প্রযুক্তি এবং উদ্ভাবনকে কাজে লাগানো দরকার।
বিজ্ঞান ও প্রযুক্তি দফতরের উপদেষ্টা এবং এসটিআইপি'র সচিবালয়েয়ের প্রধান ডঃ অখিলেশ গুপ্ত জানান এখনো পর্যন্ত ৩০০ দফা আলোচনা হয়েছে,তবে এই প্রথম রাজ্য, মন্ত্রক এবং প্রবাসী ভারতীয়দের মধ্যে পারস্পরিক বার্তালাপ অনুষ্ঠিত হয়েছে। এর সুফল মিলবে বলেও আশা প্রকাশ করেন তিনি।
জাতীয় দুর্যোগ ব্যবস্থাপনা কর্তৃপক্ষের প্রাক্তন সদস্য, মহাসাগর উন্নয়ন বিভাগের সচিব এবং বিশ্বের বিশিষ্ট ভূমিকম্প বিষয়ক বিশরদ ডঃ হর্ষ গুপ্ত বলেছেন বিজ্ঞান ও প্রযুক্তি ক্ষেত্রে বিনিয়োগ বৃদ্ধির জন্য জনশক্তি এবং আর্থিক পরিকল্পনার মধ্যে সমন্বয় বজায় রাখা প্রয়োজন।
এ ছাড়াও একাধিক শীর্ষস্থানীয় বিশেষজ্ঞ এবং চিন্তাবিদরা এদিন অনলাইনের মাধ্যমে আলোচনায় অংশ নেন। সাধারণ মানুষের কাছ থেকে মতামত জানার জন্য গত বছর ৩১ ডিসেম্বর এসটিআইপি খসড়া প্রকাশ করা হয়। আগামী ৩১ জানুয়ারি পর্যন্ত এ বিষয়ে মতামত ও পরামর্শ জানানো যাবে।
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৫৯ কোটি ৬৭ লক্ষ ছাড়িয়েছে
দেশে গত ২৪ ঘণ্টায় ৭৩ লক্ষেরও বেশি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৩.৬৯ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ৩ লক্ষ ১৭ হাজার ৫৩২
এ পর্যন্ত মোট ওমিক্রন আক্রান্তের সংখ্যা ৯ হাজার ২৮৭, যা গতকালের তুলনায় ৩.৬৩ শতাংশ বৃদ্ধি পেয়েছে
দেশে সুস্পষ্টভাবে করোনায় আক্রান্তের সংখ্যা ১৯ লক্ষ ২৪ হাজার ৫১
সাপ্তাহিক-ভিত্তিতে আক্রান্তের হার ১৬.০৬ শতাংশ
নয়াদিল্লি, ২০ জানুয়ারি, ২০২২
দেশে গত ২৪ ঘণ্টায় কোভিড-১৯ টিকাকরণের সংখ্যা ৭৩ লক্ষ ৩৮ হাজার ৫৯২। আজ সকাল ৭টা পর্যন্ত পাওয়া তথ্যানুযায়ী, মোট টিকাকরণের সংখ্যা ১৫৯ কোটি ৬৭ লক্ষ ৫৫ হাজার ৮৭৯।
মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
সতর্কতামূলক ডোজ
|
|
১,০৩,৯০,৮৬৩
৯৭,৯৬,৩২৩
২২,৯৫,৩৮৫
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
সতর্কতামূলক ডোজ
|
|
১,৮৩,৮৯,৬৫১
১,৭০,৯১,২৯২
২০,১৬,৫৩৪
|
|
১৫-১৮ বছর বয়সী
|
|
প্রথম ডোজ
|
|
৩,৮৪,৯৩,৯৭৯
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
|
|
৫৩,০০,২৯,৬৯১
৩৭,৮৪,৬০,৭০৪
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
|
|
১৯,৮৩,৭৪,০৭৭
১৬,৩৬,৭৭,০৪৪
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
সতর্কতামূলক ডোজ
|
|
১২,৩৫,৯৪,৯৪৭
১০,২২,৮২,২৫৯
১৮,৬৩,১৩০
|
|
|
|
সতর্কতামূলক ডোজ
|
|
৬১,৭৫,০৪৯
|
|
মোট
|
|
|
|
১৫৯,৬৭,৫৫,৮৭৯
দেশে গত ২৪ ঘণ্টায় সুস্থ হয়েছেন ২ লক্ষ ২৩ হাজার ৯৯০ জন। এর ফলে, মহামারী শুরুর সময় থেকে মোট আরোগ্যলাভের সংখ্যা ৩ কোটি ৫৮ লক্ষ ৭ হাজার ২৯।
জাতীয় স্তরে সুস্থতার হার বর্তমানে ৯৩.৬৯ শতাংশ।
গত ২৪ ঘণ্টায় নতুন করে আক্রান্ত হয়েছেন ৩ লক্ষ ১৭ হাজার ৫৩২ জন।
দেশে সুস্পষ্টভাবে করোনায় আক্রান্তের সংখ্যা বর্তমানে ১৯ লক্ষ ২৪ হাজার ৫১ হয়েছে, যা মোট আক্রান্তের ৫.০৩ শতাংশ।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই দেশে গত ২৪ ঘণ্টায় ১৯ লক্ষ ৩৫ হাজার ১৮০টি নমুনা পরীক্ষা হয়েছে। এর ফলে, সামগ্রিকভাবে মোট নমুনা পরীক্ষার সংখ্যা ৭০ কোটি ৯৩ লক্ষ ৫৬ হাজার ৮৩০।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ১৬.০৬ শতাংশ। একইভাবে, দৈনিক আক্রান্তের হার দাঁড়িয়েছে ১৬.৪১ শতাংশ।
(CG/SS/SB
পেট্রোলিয়ামওপ্রাকৃতিকগ্যাসমন্ত্রক
দেশে সিএনজি পরিষেবা বৃদ্ধির জন্য গৃহীত পদক্ষেপ
নতুন দিল্লি, ১১ অগাস্ট, ২০২১
রাজ্যসভায় আজ এক প্রশ্নের লিখিত উত্তরে পেট্রোলিয়াম ও প্রাকৃতিক গ্যাস প্রতিমন্ত্রী শ্রী রমেশ্বর তেলি জানিয়েছেন যে, দেশে কম্প্রেসড প্রাকৃতিক গ্যাস -র বিষয়ে উৎসাহ দানে কেন্দ্রীয় সরকার একাধিক পদক্ষেপ গ্রহণ করেছে । চলতি বছরের ৩১শে মার্চ পর্যন্ত পাওয়া তথ্য অনুযায়ী পশ্চিমবঙ্গে ১৫টি সিএনজি স্টেশন স্থাপন করা হয়েছে । পাশাপাশি পেট্রোলিয়াম ও প্রাকৃতিক গ্যাস নিয়ন্ত্রক পর্ষদ সিএনজি স্টেশন তৈরি সহ নগর গ্যাস বিতরণ ব্যবস্থাপনার সামগ্রিক উন্নতি সাধনে কাজ করে চলেছে । আগামী ৮ থেকে ১০ বছরের মধ্যে দেশে মোট ৮,১৮১টি সিএনজি স্টেশন গড়ে তোলার লক্ষ্য নেওয়া হয়েছে বলেও তিনি জানিয়েছেন ।
CG/SS/RAB
(Visitor Counter : 100
সারওরসায়নমন্ত্রক
রাজ্য/কেন্দ্রশাসিত অঞ্চল এবং কেন্দ্রীয় প্রতিষ্ঠানগুলিতে অতিরিক্ত ১ লক্ষ ৬ হাজার ৩০০টি অ্যাম্ফোটেরিসিন-বি ভায়াল বরাদ্দ করা হয়েছে – শ্রী ডি ভি সদানন্দ গৌড়া
ইতিমধ্যেই কনভেনশোনাল অ্যাম্ফোটেরিসিন-বি এর ৫৩ হাজার ভায়াল সরবরাহ করা হয়েছে
নয়াদিল্লি, ১৪ জুন, ২০২১
কেন্দ্রীয় রসায়ন ও সার মন্ত্রী শ্রী ডি ভি সদানন্দ গৌড়া আজ ট্যুইটে জানিয়েছেন, লিপসোম্যাল অ্যাম্ফোটেরিসিন-বি ওষুধের পর্যাপ্ত যোগান নিশ্চিত করতে সমস্ত রাজ্য ও কেন্দ্রশাসিত অঞ্চলের পাশাপাশি, কেন্দ্রীয় সরকারি প্রতিষ্ঠানগুলির জন্য ১ লক্ষ ৬ হাজার ৩০০টি ভায়াল বরাদ্দ করা হয়েছে।
মন্ত্রী আরও জানান, ইতিমধ্যেই সমস্ত রাজ্য ও কেন্দ্রশাসিত অঞ্চল সহ কেন্দ্রীয় সরকারি প্রতিষ্ঠানগুলিকে ৫৩ হাজার কনভেনশোনাল অ্যাম্ফোটেরিসিন-বি ওষুধের ভায়াল সরবরাহ করা হয়েছে। নিরবচ্ছিন্ন সরবরাহ অব্যাহত রাখতে এবং রোগীদের চিকিৎসায় সময় মতো ওষুধের যোগান সুনিশ্চিত করতে কনভেনশোনাল অ্যাম্ফোটেরিসিন-বি ওষুধ সরবরাহ করা হচ্ছে।
CG/BD/SB
(Visitor Counter : 134
স্বরাষ্ট্র মন্ত্রক
কেন্দ্রীয় স্বরাস্ট্র মন্ত্রক প্রত্যেক রাজ্য/ কেন্দ্রশাসিত অঞ্চলকে অন্যান্য রাজ্য থেকে আসা শ্রমিক, ছাত্রছাত্রী ও অন্যান্যদের জন্যে পর্যাপ্ত ব্যবস্থা গ্রহণ করতে একটি নির্দেশিকা জারি করেছে। এর প্রধান উদ্দেশ্য ‘কোভিড-১৯’ এর জন্য সামাজিক দূরত্বকে সুবিধাজনক করে তোলা।
নতুনদিল্লি, ২৭ মার্চ, ২০২০
‘কোভিড-১৯’ সংক্রমণ রুখতে ২১ দিন ধরে দেশব্যাপী লকডাউনের সময় প্রবাসী কৃষি শ্রমিক, শিল্প শ্রমিক এবং অন্যান্য অসংগঠিত ক্ষেত্রের প্রবাসী কর্মীদের আহার এবং আশ্রয় সহ পর্যাপ্ত সহযোগিতা প্রদানের জন্য অবিলম্বে পদক্ষেপ নিতে অনুরোধ জানিয়ে কেন্দ্রীয় স্বরাস্ট্র সচিব সমস্ত রাজ্য/ কেন্দ্রশাসিত অঞ্চলকে চিঠি পাঠিয়ছেন ।এতে তিনি সমস্ত রাজ্য/ কেন্দ্রশাসিত অঞ্চল প্রশাসনকে পরামর্শ দিয়েছেন যে অন্যান্য রাজ্য থেকে আসা ছাত্রছাত্রী ও কর্মরত মহিলারা তাদের বর্তমান বাসস্থানেই থাকতে পারেন তা সুনিশ্চিত করার জন্য প্রয়োজনীয় পদক্ষেপ নিতে হবে ।
এই উপদেশে অসংগঠিত ক্ষেত্রের প্রবাসী কর্মীদের, বিশেষ করে বিভিন্ন স্থানে আটকে পড়া প্রবাসী শ্রমিকদের সমস্যা দূর করতে সমস্ত রাজ্য/ কেন্দ্রশাসিত অঞ্চলের বেসরকারি সংগঠন সহ বিভিন্ন সংস্থার সহযোগে তাঁদের আহার এবং আশ্রয় প্রদানের পরামর্শ দেওয়া হয়েছে।
তাছাড়া সমস্ত রাজ্য/ কেন্দ্রশাসিত অঞ্চলকে আরও পরামর্শ দেওয়া হয়েছে যে, এই অসুরক্ষিত অংশের মানুষকে বিভিন্ন সরকারি প্রকল্প যেমন পিডিএস-এর মাধ্যমে বিনামূল্যে নানা খাদ্যশস্য এবং অন্যান্য প্রয়োজনীয় বস্তু সরবরাহ সম্পর্কে অবগত করাতে হবে ।পাশাপাশি সমস্ত রাজ্য/ কেন্দ্রশাসিত অঞ্চলে সার্বজনিক সরবরাহ ব্যবস্থাকে সুনিয়ন্ত্রিত করার পরামর্শ দেওয়া হয়েছে। নির্দেশিকা অনুযায়ী, এই ব্যবস্থা নিয়ে তাঁদের অনাবশ্যক যাতায়াত বন্ধ করা সম্ভব হবে।
সমস্ত রাজ্য/ কেন্দ্রশাসিত অঞ্চলকে কেন্দ্রীয় স্বরাস্ট্র মন্ত্রক অন্যান্য রাজ্য থেকে আসা ছাত্রছাত্রী, কর্মরত মহিলারা এখন যে হোটেল, ভাড়াবাড়ি, ছাত্রাবাস, মহিলা হোস্টেল ইত্যাদিতে থাকেন, তাঁরা যাতে সেখানেই থেকে যেতে পারেন, এবং অত্যাবশ্যকীয় দ্রব্যের সরবরাহ অব্যাহত থাকে তা সুনিশ্চিত করার জন্য প্রয়োজনীয় পদক্ষেপ নেওয়ার পরামর্শ দিয়েছে।
অত্যাবশ্যকীয় দ্রব্যের সরবরাহ অব্যাহত রেখে সমস্ত রাজ্য/ কেন্দ্রশাসিত অঞ্চল যাতে কঠোরভাবে লকডাউনের নিয়মাবলী পালন করে, এবং নিয়ম উল্লঙ্ঘনকারীদের বিরুদ্ধে যথাপ্রযোজ্য আইন অনুযায়ী ব্যবস্থা নেওয়া হয় তা সুনিশ্চিত করতে কেন্দ্রীয় স্বরাস্ট্র মন্ত্রক নির্দেশ দিয়েছে। কোভিড -১৯ সংক্রমণ থামানোর জন্যে এই নির্দেশিকা পালন অত্যন্ত প্রয়োজনীয়।
(CG/SB
আদিবাসীবিষয়কমন্ত্রক
ট্রাইফেড-এর বন ধন শিক্ষানবিশ কর্মসূচির সূচনা করলেন শ্রী অর্জুন মুন্ডা
নয়াদিল্লি, ১৬ অক্টোবর, ২০১৯
কেন্দ্রীয় আদিবাসী বিষয়ক মন্ত্রী শ্রী অর্জুন মুন্ডা আজ নতুন দিল্লিতে মন্ত্রকের অধীনস্থ ট্রাইফেড আয়োজিত বন ধন শিক্ষানবিশ কর্মসূচির সূচনা করেন। ট্রাইফেড-এর ম্যানেজিং ডিরেক্টর শ্রী প্রবীণ কৃষ্ণ এই অনুষ্ঠানে উপস্থিত ছিলেন।
শ্রী অর্জুন মুন্ডা জানান, আদিবাসী জনগোষ্ঠীর মানুষদের স্বনির্ভর এবং শিল্পোদ্যোগী করে তুলতে এইসব শিক্ষানবিশরা সাহায্য করবেন। দেশের বিখ্যাত রুরাল ম্যানেজমেন্ট/ম্যানেজমেন্ট প্রতিষ্ঠান/ইনস্টিটিউট্স অফ সোশ্যাল ওয়ার্ক থেকে ১৮ জন শিক্ষানবিশকে এই কর্মসূচির জন্য বাছাই করা হয়েছে। এক সপ্তাহের প্রশিক্ষণের পর এঁরা আগামী ছ’মাস ধরে বিভিন্ন রাজ্যের আদিবাসী অধ্যুষিত অঞ্চলে যাবেন এবং সেখানকার বাসিন্দাদের জীবনযাত্রার মানোন্নয়ন সহ বনাঞ্চলের নানা সামগ্রীর বিপণনের মাধ্যমে জীবিকা নির্বাহের পন্থাপদ্ধতি শেখাবেন।
CG/CB/DM
(Visitor Counter : 68
স্বরাষ্ট্র মন্ত্রক
দেশজুড়ে মেডিকেল অক্সিজেন সুষ্ঠুভাবে এবং নির্বিঘ্নে সরবরাহে বিশেষ নজরদারি চালানোর জন্য রাজ্য সরকারগুলিকে চিঠি লিখেছে কেন্দ্রীয়স্বরাষ্ট্রমন্ত্রক
নতুন দিল্লি, ৬ এপ্রিল, ২০২০
দেশে নিত্যপ্রয়োজনীয় পণ্য সামগ্রী সরবরাহে বিশেষ উদ্যোগ নেওয়া হয়েছে। এর অঙ্গ হিসেবে দেশে মেডিকেল অক্সিজেন যাতে সুষ্ঠুভাবে এবং নির্বিঘ্নে সরবরাহ করা যায়, তার ওপর বিশেষ নজরদারি চালানোর জন্য কেন্দ্রীয়স্বরাষ্ট্রসচিব শ্রী অজয় কুমার ভাল্লা রাজ্যগুলির মুখ্যসচিবের চিঠি লিখেছেন। করোনাভাইরাস সংক্রমণ মোকাবিলায় যাতে চাহিদা মতো মেডিকেল অক্সিজেন সরবরাহ করা যায়, তাও দেখতে বলা হয়েছে। এই মেডিকেল অক্সিজেন জাতীয় এবং বিশ্বস্বাস্থ্য সংস্থার অত্যাবশ্যকীয় ঔষধের তালিকার আওতায় আনা হয়েছে। সমস্ত রাজ্য ও কেন্দ্রশাসিত অঞ্চলের প্রতিটি দপ্তরকে লকডাউনের নীতি নির্দেশিকা সঠিকভাবে মেনে চলতে বলেছে কেন্দ্রীয় স্বরাষ্ট্রমন্ত্রক। তবে চিকিৎসা সরঞ্জাম উৎপাদন এবং সেই সরঞ্জামের জন্য কাঁচা মাল সরবরাহ, নিত্যপ্রয়োজনীয় পণ্য সামগ্রী ও ঔষধ সরবরাহের বিষয়গুলিকে এর আওতার বাইরে রাখা হয়েছে। এমনকি এই ধরনের পরিষেবার সঙ্গে যুক্ত কর্মীদের যাতায়াতের ক্ষেত্রে ছাড়ও দেওয়া হয়েছে। এর পাশাপাশি সামাজিক দূরত্ব বজায় রাখা ও নিজেদেরকে পরিচ্ছন্ন রাখার বিষয়টি ঠিক মতো মেনে চলা হচ্ছে কিনা তাও খতিয়ে দেখতে বলা হয়েছে। একই সঙ্গে জেলা শাসকদের সচেতনতা মূলক প্রচারের ওপর জোর দিতে বলা হয়েছে।
(CG/SS
কর্পোরেটবিষয়সংক্রান্তমন্ত্রক
কর্পোরেট বিষয়ক মন্ত্রক, ভিডিও কনফারেন্সিং  বা আদার অডিও ভিসুয়াল মিনস-এর মাধ্যমে কোম্পানীগুলিকে ই-ভোটিং / রেজিস্টার্ড ইমেলে ভোটদানের ওপর ভিত্তি করে এক্সট্রাওর্ডিনারি জেনারেল মিটিং  পরিচালনা করার অনুমতি দিয়েছে
নতুন দিল্লি, ৮ এপ্রিল, ২০২০
কোভিড ১৯-এর জন্য দেশব্যাপী লকডাউন ও সামাজিক দূরত্বের কারণে বিভিন্ন সংস্থা যেসব সমস্যার সম্মুখীন হচ্ছে সে সম্পর্কে কর্পোরেট বিষয় সংক্রান্ত মন্ত্রক  পুরোপুরি সচেতন। বিশ্বব্যাপী মহামারীর ফলে সংস্থাগুলির পরিচালনায় চরম বিঘ্ন ঘটায় তাদের কিছু জরুরি ব্যবস্থা নিতে হয়েছে সে সম্পর্কেও মন্ত্রক ওয়াকিবহাল।
পরিস্থিতি পর্যালোচনা করে মন্ত্রক এর আগে ১৯/৩/২০২০ তে আগামী ৩০ জুন পর্যন্ত বোর্ড অফ ডিরেক্টরসের সমস্ত সভা ভিডিও কনফারেন্সিং  বা অন্যান্য অডিও ভিজ্যুয়াল মিন্স -এর মাধ্যমে পরিচালনার অনুমতি দেয়। অন্যথা এই সমস্ত ক্ষেত্রে সাধারনত ডিরেক্টরদের ব্যক্তিগতভাবে উপস্থিতির প্রয়োজন হয়।
কোভিড ১৯ এর ফলে লকডাউন জনিত কারণে মন্ত্রক আজ এ সংক্রান্ত একটি সার্কুলার জারি করে ভিডিও কনফারেন্সিং  বা আদার অডিও ভিসুয়াল মিনস-এর মাধ্যমে সংস্থাগুলিকে ই-ভোটিং / রেজিস্টার্ড ইমেলে ভোটদানের ওপর ভিত্তি করে এক্সট্রাওর্ডিনারি জেনারেল মিটিং  পরিচালনা করার অনুমতি দিয়েছে। এই ব্যবস্থায় শেয়ারহোল্ডারদের এক জায়গায় একত্রিত হওয়ার কোন প্রয়োজন নেই। ২০১৩ সালের কোম্পানী আইন অনুযায়ী, সাধারণ সভা না করেও পোষ্টাল ব্যালট / ই-ভোটিং-র মাধ্যমে সাধারণ এবং বিশেষ প্রস্তাব পাস করার অনুমতি দেওয়া হয়। বর্তমানে কোভিড ১৯ জনিত কারণে লকডাউন ও সামাজিক দূরত্ব মেনে চলার জন্য পোষ্টাল ব্যালটের সুবিধে গ্রহণ করা যাচ্ছে না।
২০১৩ সালের কোম্পানী আইন অনুযায়ী ৮/৪/২০২০ তে জারি হওয়া ১৪ নম্বর সাধারণ সার্কুলারে এমসিএ, তালিকাভুক্ত সংস্থা বা ১,০০০ শেয়ারহোল্ডার বা আরও বেশি সংখ্যক শেয়ারহোল্ডারের সংস্থাকে ভিসি / ওএভিএম এবং ই-ভোটিংয়ের মাধ্যমে ইজিএম পরিচালনার অনুমতি দেয়। অন্যান্য সংস্থাগুলির জন্য, রেজিস্টার্ড ইমেলের মাধ্যমে ভোটদানের জন্য একটি অত্যন্ত সহজ প্রক্রিয়া মেনে চলার কথা বলা হয়েছে।
ভিসি এবং ই-ভোটিং সংস্থাগুলি তাদের ইজিএম পরিচালনা করার অনুমতি দেওয়ায় ডিজিটাল ভারতের শক্তির কাঠামোটি-ই জোরদার করা হয়েছে। ভিসি / ওএভিএম-এর মাধ্যমে সভা পরিচালনার অনুমতি মেলায়, বিভিন্ন সংস্থার প্রতিনিধিরা এই ধরনের সভায় অংশ নেওয়ার সুযোগ পাবেন।
এই কাঠামোটির মাধ্যমে সংস্থাগুলিকে আইনের অন্যান্য বিষয়ের সঙ্গে আপস না করে ভিসি/ওএভিএমের মাধ্যমে শেয়ারহোল্ডারদের ইজিএম করার অনুমতি প্রদান করা হয়েছে। অতিরিক্ত সুরক্ষার জন্য সংস্থাগুলিকে পুরো ব্যবস্থাটির রেকর্ডেড ট্র্যানস্ক্রিপ্ট সযত্নে রাখা এবং আরও বেশীমাত্রায় স্বচ্ছতার জন্য সেগুলিকে ওয়েবসাইটে পোস্ট করার কথা বলা হয়েছে। তাছাড়া, এই কাঠামোর মধ্য দিয়ে পাস করা সমস্ত প্রস্তাব ৬০ দিনের মধ্যে আরওসি-র কাছে জমা দিতে হবে, যাতে সেগুলি সবাই দেখতে পারে। বিনিয়োগকারীদের স্বচ্ছতা, দায়িত্ব এবং স্বার্থ সুরক্ষিত রাখার লক্ষ্যে সার্কুলারে অন্যান্য সুরক্ষার ব্যবস্থাও অন্তর্ভুক্ত করা হয়েছে।
মন্ত্রকের ৮এপ্রিল ২০২০র বিজ্ঞপ্তিটি http://www.mca.gov.in/Ministry/pdf/Circular14_08042020.pdf -এ দেখা যাবে।
(CG/TG
কর্মী, জন-অভিযোগএবংপেনশনমন্ত্রক
কোভিড-১৯ সংক্রান্ত অভিযোগগুলি নিষ্পত্তির জন্য প্রশাসনিক সংস্কার ও জন অভিযোগ দপ্তরের জাতীয় নজরদারী ড্যাশবোর্ডের সূচনা করলেন ডঃ জিতেন্দ্র সিং
নতুনদিল্লি, ১ এপ্রিল, ২০২০
কোভিড-১৯ সংক্রান্ত অভিযোগগুলি নিষ্পত্তির জন্য আজ কর্মী, জন অভিযোগ, ও পেনশন বিভাগের প্রতিমন্ত্রী ডঃ জিতেন্দ্র সিং, প্রশাসনিক সংস্কার ও জন অভিযোগ দপ্তরের জাতীয় নজরদারী ড্যাশবোর্ডের সূচনা করেন। প্রশাসনিক সংস্কার ও জন অভিযোগ দপ্তরের একটি দল, কোভিড-১৯ এর অভিযোগগুলির দ্রুত নিষ্পত্তির জন্য সব কেন্দ্রীয় সরকারী মন্ত্রক ও দপ্তর এবং রাজ্য সরকারের বিরুদ্ধে যে সব অভিযোগ https://darpg.gov.in এই পোর্টালে জমা পড়বে, সেগুলি খতিয়ে দেখবে। অভিযোগগুলি খতিয়ে দেখে নির্দিষ্ট সময়ের মধ্যে ব্যবস্থা গ্রহণের জন্য ২০০৫ সালের বিপর্যয় মোকাবিলা আইনের আওতায় ‘ক্ষমতাপ্রাপ্ত আধিকারিক গোষ্ঠী ১০’ এই ড্যাশবোর্ডের সুপারিশ করেছিল ।
ডঃ সিং জানিয়েছেন, এই অভিযোগগুলির নিষ্পত্তি তিন দিনের মধ্যে করতে হবে। পোর্টালে জমা হওয়ার পর প্রথম দিন তিনি নিজে কেন্দ্রের বিরুদ্ধে জমা পড়া ২৬২টি অভিযোগ এবং রাজ্যগুলির বিরুদ্ধে জমা পড়া ৮৩টি অভিযোগ পর্যালোচনা করেছেন বলে মন্ত্রী জানান।
অন্যদিকে এই ড্যাসবোর্ডে স্বাস্থ্য ও পরিবারকল্যাণ মন্ত্রকের বিরুদ্ধে ৪৩টি, বিদেশ মন্ত্রকের বিরুদ্ধে ৩১টি এবং অর্থ মন্ত্রকের বিরুদ্ধে ২৬টি অভিযোগ জমা পড়েছে। কোয়ারেন্টাইন ব্যবস্থা, লকডাউন, ঋণের সুদ ফেরত পাওয়া, বিদেশ থেকে উদ্ধার না করা সংক্রান্ত অভিযোগ এর মধ্যে রয়েছে।
জন অভিযোগ দপ্তরের সচিব ডঃ ক্ষত্রপতি শিবাজী, অতিরিক্ত সচিব ভি শ্রীনিবাস, যুগ্ম সচিব জয়া দুবে ও এনবিএস রাজপুত সহ দপ্তরের পদস্থ আধিকারিকরা ভিডিও কনফারেন্সের মাধ্যমে এই ড্যাশবোর্ড সূচনার অনুষ্ঠানে উপস্থিত ছিলেন।
CG/CB
(Visitor Counter : 88
প্রতিরক্ষামন্ত্রক
রাজ্যে স্বাভাবিক পরিস্থিতি ফিরিয়ে আনতে নিরন্তর কাজ করে চলেছে সেনাবাহিনী
কোলকাতা, ২৬ মে, ২০২০
ঝড়ে উপড়ে রাস্তায় পড়ে থাকা অগুন্তি গাছ কেটে, বিদ্যুতের খুঁটি সরিয়ে রাজ্যে স্বাভাবিক পরিস্থিতি ফিরিয়ে আনার কাজ আজ চতুর্থ দিনেও অব্যাহত রেখেছে সেনাবাহিনী । গত শনিবার থেকে, নিরন্তর ভাবে কাজ করে চলেছেন সেনা জওয়ানরা। এন ডি আর এফ, এস ডি আর এফ, কোলকাতা পুরসভার কর্মী বাহিনী সহ অন্যান্য বিপর্যয় মোকাবিলাকারী দলের সাথে কাঁধে কাঁধ মিলিয়ে চলছে এই কাজ। সেনা সূত্রে জানানো হয়েছে সেনাকর্মীরা আজ বেহালা, বিধান নগর, রাসবিহারী, কাঁকুলিয়া রোড, গড়িয়াহাট রোড, সাদার্ন এভিনিউ, বালিগঞ্জ ও ডায়মন্ড হারবারে কাজ করছে।
উল্লেখ করা যেতে পারে ঘূর্ণি ঝড় আমফানের প্রবল তাণ্ডবে বিপর্যস্ত কোলকাতা সহ দক্ষিণ বঙ্গের কয়েকটি জেলায় জনজীবন স্বাভাবিক করতে সেনাবাহিনীর সাহায্য চায় পশ্চিমবঙ্গ সরকার।তারই জেরে প্রতি কলামে পঁয়ত্রিশ জন জওয়ান সমেত পাঁচ কলাম সেনা রাজ্যে নিরন্তর কাজ করে চলেছে। অধিকাংশ এলাকার গাছপালা পরিস্কার করা গেলেও এখনো বেশ কিছু জায়গায় কাজ চলছে। শক্তিশালী পে লোডার, নানা ধরণের হাত করাত, বৈদ্যুতিক করাত, তার কাটার যন্ত্র, নানা ধরণের কাটারি সহ আরও বিভিন্ন অত্যাধুনিক যন্ত্র নিয়ে কাজ চালিয়ে যাচ্ছে সেনাবাহিনী।
CG/SDG
(Visitor Counter : 28
উপ-রাষ্ট্রপতিরসচিবালয়
খ্যাতনামা রেডিওলজিস্ট ডঃ কাকারলা সুব্বা রাও-এর প্রয়াণে শোকপ্রকাশ করেছেন উপরাষ্ট্রপতি
নতুন দিল্লি, ১৬ ,এপ্রিল ২০২১
উপরাষ্ট্রপতি শ্রী এম ভেঙ্কাইয়া নায়ডু খ্যাতনামা রেডিওলজিস্ট ডঃ কাকারলা সুব্বা রাও-এর প্রয়াণে আজ গভীর শোকপ্রকাশ করেছেন । ফেসবুক পোস্টে তিনি ডঃ কাকারলাকে অনবদ্য হাসপাতাল প্রশাসক হিসেবে বর্ণনা করেছেন, যিনি পরিচিত ছিলেন একাগ্রতা, পেশাদারিত্ব, কঠিন পরিশ্রমী এবং শৃঙ্খলাপরায়ণতার জন্য ।
উপরাষ্ট্রপতির সম্পূর্ণ শোকবার্তা –
“খ্যাতনামা রেডিওলজিস্ট ডঃ কাকারলা সুব্বারাও গাডুর প্রয়াণের সংবাদ জেনে আমি গভীর শোকাহত । সাধারণভাবে তিনি পরিচিত ছিলেন ডঃ কাকারলা হিসেবে । পদ্মশ্রী প্রাপ্ত এই ব্যক্তি চিকিৎসা জগতে গুরুত্বপূর্ণ অবদান রেখেছেন । হায়দ্রাবাদের নিজামস্ ইন্সটিটউট অফ মেডিকেল সায়েন্সেস কে একটি বিশিষ্ট সুপার স্পেশালিটি হাসপাতালে পরিণত করার সম্পূর্ণ কৃতিত্ব তাঁর, যখন তিনি এর অধিকর্তা ছিলেন ।
ডঃ কাকারলা অনবদ্য হাসপাতাল প্রশাসকও ছিলেন এবং পরিচিত ছিলেন তাঁর একাগ্রতা, পেশাদারিত্ব, কঠোর পরিশ্রম এবং শৃঙ্খলার জন্য । নিজ পেশার প্রতি তিনি নিবেদিত প্রাণ ছিলেন ।
এটা সকলেই জানেন যে তদানীন্তন মুখ্যমন্ত্রী ডঃ এন টি রামা রাও-এর অনুরোধে আমেরিকা থেকে তিনি ভারতে ফিরেছিলেন এবং জন্মভূমির সেবায় নিজেকে উৎসর্গ করেছিলেন ।
নিউ-ইয়র্কের ব্রঙ্কস্-এ অ্যালবার্ট আইনস্টাইন কলেজ অফ মেডিসিনে রেডিওলজিস্ট অধ্যাপক পদ সহ তিনি তাঁর দীর্ঘ বর্ণময় কর্মজীবনে বিভিন্ন পদে অধিষ্ঠিত ছিলেন । তিনি তেলুগু অ্যাসোসিয়েশন অফ নর্থ আমেরিকার প্রতিষ্ঠাতা সভাপতি ছিলেন ।
ডাঃ কাকারলার পরিবারবর্গকে আমি গভীর সমবেদনা জানাই ।
ওম শান্তি !”
(CG/AP/NR
অর্থমন্ত্রক
মাদক চোরাচালান সংক্রান্ত কেন্দ্রীয় ব্যুরো ২৭২ কেজি অবৈধ আফিম আটক করেছে
নয়াদিল্লি, ২৩ নভেম্বর, ২০২২
মাদক চোরাচালান অভিযানের আওতায় কেন্দ্রীয় মাদক চোরাচালান ব্যুরো  আন্তঃরাজ্য মাদক চোরাচালানকারীদের কাছ থেকে ২৭২ কেজি অবৈধ আফিম আটক করেছে। উত্তর-পূর্ব ভারত থেকে রাজস্থান পর্যন্ত বিস্তৃত এই চক্রটির কাছ থেকে আটক হওয়া অবৈধ আফিমের আন্তর্জাতিক বাজার মূল্য আনুমানিক ১৪ কোটি টাকা।
নির্দিষ্ট সূত্রের খবরের ভিত্তিতে রাজস্থানের একটি ট্রলারে করে নিয়ে যাওয়া এই অবৈধ আফিম আটক করা হয়। এই অভিযানের নাম ছিল ‘অপারেশন টিউলিপ’।
১৫ নভেম্বর সিবিএন – এর আধিকারিকরা জয়পুর – আগ্রা মহাসড়কে রাজাঢোক টোল প্লাজায় অশোক লে ল্যান্ডের একটি ২২ চাকার ট্রলার আটক করা হয়। এ থেকে উদ্ধার করা হয় ৯৫ প্যাকেট আফিম। এর ওজন ছিল ১০২.৯১০ কেজি।
অভিযানের সময় চোরাচালানকারীরা লরিটি ফেলে দিয়ে পালিয়ে যাওয়ার চেষ্টা করে। কিন্তু, সরকারি গাড়ির চালক তার দুর্দান্ত উপস্থিত বুদ্ধি ও সাহসিকতা দেখিয়ে এই তাদের এই চেষ্টা ব্যর্থ করে দেয়। সরকারি গাড়ি ও লরিটির ব্যাপক ক্ষতি হয়।
২০ নভেম্বর অন্য আরেকটি অভিযানে উত্তর প্রদেশে বারাবাঁকি টোল ট্যাক্স থেকে সিবিএন আধিকারিকরা একটি টাটার ট্রলার আটক করে। এ থেকে উদ্ধার হয় ১৩৩ প্যাকেট আফিম। এর ওজন ছিল ১৩৫.৭০৯ কেজি।
নভেম্বরের ২৩ তারিখে হরিয়ানার হিসার জেলায় নির্দিষ্ট গোয়েন্দা খবরের ভিত্তিতে সিবিএন আধিকারিকরা আরও একটি গাড়ি আটক করে ও তা থেকে ৩৩ প্যাকেট অবৈধ আফিম উদ্ধার করে। এর ওজন ছিল ৩৩.৮৭০ কেজি।
রাজস্থানের রেজিস্ট্রেশন নম্বরের এই গাড়িটি ব্যাপক পরিমাণে অবৈধ আফিম নিয়ে উত্তর-পূর্ব ভারত থেকে হরিয়ানা হয়ে রাজস্থান যাচ্ছিল। এই ঘটনায় এখনও পর্যন্ত ৬ জনকে গ্রেপ্তার করা হয়েছে।
উল্লেখ্য, এর আগে এ বছর এপ্রিল মাসে উত্তর-পূর্ব ভারত থেকে রাজস্থানে যাবার পথে একটি গাড়ি আটক করে ৩৮ কেজি অবৈধ আফিম উদ্ধার করা হয়।
বিপুল পরিমাণ এই অবৈধ আফিম উদ্ধারের ঘটনায় তদন্ত চলছে।
PG/PM/SB
(Visitor Counter : 60
প্রধানমন্ত্রীরদপ্তর
পিএম কেয়ার্স তহবিলের অছি পরিষদের বৈঠক অনুষ্ঠিত হল প্রধানমন্ত্রীর নেতৃত্বে
নয়াদিল্লি, ২১ সেপ্টেম্বর, ২০২২
প্রধানমন্ত্রী শ্রী নরেন্দ্র মোদীর নেতৃত্বে গতকাল পিএম কেয়ার্স তহবিলের অছি পরিষদের এক বৈঠক অনুষ্ঠিত হয়। পিএম কেয়ার্স তহবিলের সহায়তায় সরকার গৃহীত বিভিন্ন উদ্যোগ সম্পর্কে একটি উপস্থাপনাও পেশ করা হয় পরিষদের বৈঠকে। উপস্থাপনার মধ্যে ছিল ৪৩৪৫ জন শিশুকে সহায়তা দান সম্পর্কিত কয়েকটি কর্মসূচিও। দেশের এক গুরুত্বপূর্ণ সময়ে এই তহবিলটি বিশেষ দায়িত্ব পালন করছে বলে পরিষদের সদস্যরা উল্লেখ করেন এবং সেইজন্য তহবিলের আওতায় গৃহীত বিভিন্ন উদ্যোগ ও কর্মসূচির ভূয়সী প্রশংসাও করেন। পিএম কেয়ার্স তহবিলে আন্তরিকভাবে দান করার জন্য দেশবাসীর ভূমিকার বিশেষ প্রশংসা করেন প্রধানমন্ত্রী।
পিএম কেয়ার্স তহবিলটির এক বড় ধরণের লক্ষ্য ও উদ্দেশ্য রয়েছে। শুধুমাত্র ত্রাণ সহায়তাকল্পেই নয়, আপৎকালীন পরিস্থিতিতে সাহায্য ও সহায়তা পৌঁছে দেওয়ারও এক লক্ষ্য রয়েছে এই তহবিলটির। এছাড়াও আপৎকালীন পরিস্থিতির মোকাবিলা এবং ক্ষমতা ও দক্ষতা বৃদ্ধির উদ্দেশ্যেও তহবিলের অর্থ ব্যয় করা হয়।
পিএম কেয়ার্স তহবিলের অবিচ্ছেদ্য অংশ হয়ে ওঠার জন্য অছি পরিষদের সদস্যদের স্বাগত জানান শ্রী নরেন্দ্র মোদী।
পিএম কেয়ার্স তহবিলের অছি কেন্দ্রীয় স্বরাষ্ট্রমন্ত্রী ও কেন্দ্রীয় অর্থমন্ত্রী ছাড়াও মনোনীত নতুন সদস্যদের মধ্যে ওই দিনের বৈঠকে উপস্থিত ছিলেন সুপ্রিম কোর্টের প্রাক্তন বিচারপতি কে টি টমাস, প্রাক্তন ডেপুটি স্পিকার শ্রী কারিয়া মুন্ডা এবং টাটা সন্স-এর চেয়ারম্যান এমেরিটাস শ্রী রতন টাটা।
বৈঠকে পিএম কেয়ার্স তহবিলের উপদেষ্টা পর্ষদের সদস্য রূপে মনোনীত করা হয় কম্পট্রোলার অ্যান্ড অডিটার জেনারেল অফ ইন্ডিয়া শ্রী রাজীব মহর্ষি, ইনফোসিস ফাউন্ডেশনের ভূতপূর্ব চেয়ারপার্সন শ্রীমতী সুধা মূর্তি এবং টেক ফর ইন্ডিয়ার সহ প্রতিষ্ঠাতা শ্রী আনন্দ শাহ্-কে।
এ সম্পর্কে মন্তব্য করতে গিয়ে প্রধানমন্ত্রী বলেন, পরিষদের নতুন অছি ও উপদেষ্টারা পিএম কেয়ার্স তহবিলের কাজকর্মের এক বৃহত্তর ক্ষেত্রের দিশা নির্ণয় করবেন বলে তিনি মনে করেন। জনজীবনে তাদের বিরাট অভিজ্ঞতা এই তহবিলকে সাধারণ মানুষের প্রয়োজনে আরও ভালোভাবে কাজে লাগানোর বিষয়টিও তাতে উৎসাহিত হবে।
PG/SKD/NS
(